
ΔΕΛΤΙΟ ΤΥΠΟΥ
Η Α.Δ.Ε.Δ.Υ. καταγγέλλει την εγκληματική και δολοφονική επίθεση των στρατιωτικών δυνάμεων του ΙΣΡΑΗΛ στο «στόλο της ελευθερίας» που είχε ως αποτέλεσμα τη δολοφονία και τον τραυματισμό δεκάδων και την κράτηση και σύλληψη όλων των διαδηλωτών.

Οι δυνάμεις του ΙΣΡΑΗΛ αξιοποιώντας την εγκληματική ανοχή αλλά και συνενοχή των κυβερνήσεων που τους παρέχουν ακόμη και διευκολύνσεις, πραγματοποίησαν και πραγματοποιούν ένα ακόμη έγκλημα.

Παραβιάζοντας κάθε έννοια διεθνούς δικαίου και σε διεθνή χωρικά ύδατα, δολοφονούν, τραυματίζουν και συλλαμβάνουν άοπλους ανθρώπους από 50 χώρες, μεταξύ των οποίων και Έλληνες διαδηλωτές, που διαμαρτύρονται για τον αποκλεισμό της Γάζας και που μεταφέρουν ανθρωπιστική βοήθεια στον Παλαιστινιακό λαό.

Η Ε.Ε. της Α.Δ.Ε.Δ.Υ. καλεί τους εργαζόμενους στο Δημόσιο να διαδηλώσουμε σήμερα Δευτέρα 31.5.2010 στις 7 το απόγευμα έξω από την Πρεσβεία του ΙΣΡΑΗΛ (Κηφισίας και Κατεχάκη).

Απαιτούμε από την ελληνική κυβέρνηση να ενεργήσει για την άμεση απελευθέρωση όλων των κρατουμένων.

Από την Εκτελεστική Επιτροπή της Α.Δ.Ε.Δ.Υ.

